

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/18-01/01

URBROJ: 2186/10-01/1-18-03

Vidovec, 29.01.2018.

**Z A P I S N I K**

**sa 6. sjednice Općinskog vijeća Općine Vidovec, održane dana 29. siječnja 2018. godine, ( ponedjeljak ) u prostorijama Općine Vidovec**

Sjednica je započela u 19,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec Brunu Hranića, zamjenika načelnika Dubravka Zavrtnik, djelatnike Jedinstvenog upravnog odjela Općine Vidovec, gospodu iz Čistoće d.o.o., gospodina Renatia Cafuka i predstavnice medija te se zahvalio na dolasku.

Predsjednik Općinskog vijeća Zdravko Pizek :

„Prije nego počnemo sa radom imamo za Vas jednu obavijest, da gospođa Marija Cafuk i gospodin Ivan Kušćar, više nisu članovi stranke Hrvatske narodne stranke, nego su postali članovi stranke Narodne stranke – Reformista.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je sjednici prisutno 14 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Zdravko Pizek, Edo Košić, Dubravka Rog, Silvija Zagorec, Ivana Zavrtnik, Ivan Benček, Ljubica Uranić, Marijo Serini, David Šantek, Ines Pavleković, Zdravko Klopotan, Ivan Kušćar, Marija Cafuk i Nadica Cafuk.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Stjepan Smernjak, pismeno opravdao izostanak.

Gospodin Antun Remar predsjednik MO Nedeljanec-Prekno također se ispričao.

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenik načelnika Dubravko Zavrtnik, Petra Rogina pročelnica JUO Općine Vidovec, Andreja Peharda referentica-adm.tajnica, Emina Ljubek viši stručni suradnik za opće poslove i EU fondove, Mateja Novak viši stručni suradnik za financije i proračun, Nikolina Koščak viši referent za komunalno gospodarstvo, Mladen Flajšman komunalni redar Općine Vidovec, Ivan Bistrović voditelj službe upravljanja i održavanja groblja iz Čistoće d.o.o. i Robert Briški iz Čistoće d.o.o., Ivana Dreven Varaždinske vijesti, Nikolina Jureković Radio Megaton i Renato Cafuk predsjednik Općinske organizacije Narodne stranke-Reformisti Vidovec.

**USVAJANJE ZAPISNIKA SA 5. SJEDNICE OPĆINSKOG VIJEĆA OPĆINE VIDOVEC ODRŽANE DANA 14.12.2017. GODINE ;**

Predsjednik Općinskog vijeća Zdravko Pizek :

„Prije nego otvorim šestu sjednicu, svi ste dobili zapisnik sa 5. sjednice pa Vas molim da li ima tko kakvu primjedbu, dopunu ili nešto drugo“.

Članica Vijeća Nadica Cafuk :

„Imam ja jednu primjedbu, na kraju stoji da kako su sjednicu Vijeća u 20,00 sati napustili članovi Vijeća Nadica Cafuk, Stjepan Smernjak i Zdravko Klopotan, da bi prije toga gospodin načelnik se zahvalio na suradnji i mislili smo sjednica je završena i to je to, da bi nas se prozvalo da smo napustili sjednicu. Tražim da se to briše, jer mi nismo napustili sjednicu, načelnik se zahvalio na suradnji i mislili smo da je završena. To je moja primjedba“.

Predsjednik Općinskog vijeća Zdravko Pizek :

„To se evidentiralo nije se prozvalo“.

Članovi Vijeća Zdravko Klopotan:

„Ja molim da se to briše iz zapisnika, još je nekim čudnim slovima napisano, malo mi je pak naočale su otišle, em je to kao naglašeno da smo sjednicu napustili, mi sjednicu nismo, nismo znali ni da je domjenak, jer nitko nije domjenak ni spomenuo nek smo tek saznali za domjenak kad smo zvali Ines, Davida i gospodina Kušćera da dojdu na pijaču poslije sjednice, pa bi molio da se to briše iz zapisnika“.

Predsjednik Općinskog vijeća Zdravko Pizek :

„Možda ste Vi malo prerano otišli, ali ja se slažem možemo to izbrisati, mislim da nema nitko, ali još je trajala sjednica“.

Članica Vijeća Ines Pavleković :

„Ja predlažem da se izbjegnu takve stvari da se naknadno nakon što se zahvali i to postavljaju pitanja, ja bi da se to stavi pod nekakav aktualni sat, pa me zanima da li bi to bilo moguće izvedivo da se postavljaju vijećnička pitanja na početku prije sjednice, da li postoji kakva procedura i da li se može takav neki zahtjev uputiti u proceduru da bi izbjegli upravo takve stvari koje se onda događaju da na kraju ne znamo opće kad završava sjednica“.

Predsjednik Općinskog vijeća Zdravko Pizek :

„Znamo gospođo Ines za to postoji točka razno, znači pod razno se mogu postavljati sva pitanja, nemamo toga u Poslovniku, trebalo bi mijenjati Poslovnik, ali možete sve pod razno pitati što Vas interesira. To Vam je isto, kad je razno sva pitanja se mogu postavljati pod razno i ostalo“.

Predsjednik Općinskog vijeća Zdravko Pizek :

„Idemo na glasovanje o zapisniku. Tko je za to da se zapisnik kakav je prihvati.“

U raspravu ponovno se uključio član Vijeća Zdravko Klopotan, članica Vijeća Ines Pavleković i Nadica Cafuk.

Predsjednik Općinskog vijeća Zdravko Pizek :

„Tko je za to da zapisnik kakav je napisani, vele da nisu napustili, da se to izbriše i molim Vas da idući put ostanete do kraja. Ako se načelnik zahvalio znači da nije gotova sjednica, ja vodim sjednicu ne načelnik, on se zahvalio u svoje ime, još smo imali par stvari.

Dajem prijedlog da se to izbriše, evo dajem prijedlog da se to izbriše da nisu oni napustili, molim Vas, dajem na glasovanje prijedlog da se to izbriše i da takav zapisnik ostane, tko je za to ?“

Tko je za : 9 članova Vijeća

Tko je protiv : 4 člana Vijeća

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je zapisnik sa 5. sjednice Općinskog vijeća Općine Vidovec usvojeni sa 9 glasova od 14 prisutnih članova Općinskog vijeća te će se to brisati.**

**UTVRĐIVANJE DNEVNOG REDA ZA 6. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 6. sjednicu Općinskog vijeća Općine Vidovec, svi ste dobili dnevni red, da li ima netko dopunu, izmjenu?“

Član Općinskog vijeća David Šantek:

„Imam primjedbu prva točka prijedlog Statuta Općine Vidovec i imamo obrazloženje, pa mene zanima tko podnosi prijedlog Statuta Općine Vidovec, znači može trećina vijećnika, komisija ili načelnik, a u obrazloženju nitko nije potpisani pa me zanima, prva točka je Statut, mi bi trebali o njemu o prijedlogu raspravljati, pa me zanima tko je to podnesel, mislim da nije proceduralno zadovoljeno, forma nije zadovoljena “.

Načelnik Bruno Hranić :

„Ja imam dopunu dnevnog reda da se poslije 3. točke stavi 4. točka Izmjene i dopune programa javnih potreba u društvenim djelatnostima Općine Vidovec za 2018. godinu. S obzirom da ste dobili obrazloženje zašto treba to mijenjati. Sukladno zakonu o sportu, znači sve sportske udruge se mogu isključivo financirati putem Zajednice, kontaktirali smo Ured Vlade za udruge, natječaj bude sad raspisani, znači to se prvenstveno odnosi na Rukometni klub Vidovec, on se ne može direktno financirati iz Proračuna nego sva sredstva koja idu za redovno funkcioniranje klubova, moraju ići preko Zajednice, pa predlažem dopunu dnevnog reda.

Što se tiče Statuta, ja sam dao prijedlog Statuta Općine Vidovec sukladno Zakonu i sukladno Statutu također i sukladno zakonskim odredbama koje je donijela Vlada da se moraju u određenom roku napraviti izmjene i dopune Statuta s obzirom na novi Zakon.

Moj prijedlog je bio, s obzirom da smo imali već nekoliko izmjena i dopuna, da se napravi jednostavno novi Statut da bude čistopis tog novog Statuta.“

U raspravu ponovno se uključio član Vijeća David Šantek, a zatim i članica Vijeća Ines Pavleković.

Predsjednik Općinskog vijeća Zdravko Pizek :

„Imamo prijedlog, a sada će biti uključena i Komisija za statutarno-pravna pitanja. Povući će se i razmotriti da li je to u redu ili nije. Idemo redom, tko je za takav dnevni red sa načelnikovom izmjenom i ovim obrazloženjem koji ste dobili jer se ne može plaćati nekome direktno nego putem sportske Zajednice. Tko je za takav dnevni red ?“.

Tko je za : 12 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je prihvaćeni dnevni red za 6. sjednicu Općinskog vijeća Općine Vidovec i to sa 12 glasova od 14 prisutnih članova Općinskog vijeća.**

**D N E V N I R E D**

1. Prijedlog Statuta Općine Vidovec,
2. a) Prijedlog Odluke o dodjeli obavljanja javne usluge prikupljanja miješanog komunalnog otpada i javne usluge prikupljanja biorazgradivog komunalnog otpada na području Općine Vidovec,

b) Prijedlog Odluke o načinu pružanja javnih usluga prikupljanja miješanog

komunalnog otpada i biorazgradivog komunalnog otpada na području Općine Vidovec,

1. a) Izvješće o poslovanju groblja Vidovec za 2016. i 2017. godinu,

b)Godišnji program redovnog održavanja groblja Vidovec za 2018. godinu,

4. Prijedlog 1. Izmjene i dopune programa javnih potreba u društvenim djelatnostima

Općine Vidovec za 2018. godinu,

1. Polugodišnji izvještaj o radu Općinskog načelnika za razdoblje od 01.07. do 31.12.2017. godine,
2. Prijedlog Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2018. godini,
3. Prijedlog Odluke o drugom ažuriranju popisa nerazvrstanih cesta na području Općine Vidovec,
4. Prijedlog Odluke o broju i visini stipendija za nadarene učenike i studente u školskoj/akademskoj godini 2017. / 2018.,
5. Razno.

**Točka 1.**

**Prijedlog Statuta Općine Vidovec**

Predsjednik Općinskog vijeća Zdravko Pizek :

„Prelazimo na prvu točku to je prijedlog Statuta Općine Vidovec, gospodine načelnik izvolite“

Načelnik Bruno Hranić :

„Već sam ukratko ranije rekao o čemu se radi, imate i obrazloženje, ja bi sad još podnio određene amandmane na taj prijedlog Statuta, da se u članku 5. Statuta mijenja riječ što se tiče samog grba - Na zlatnoj podlozi štita nalazi se u potpunosti prikazana biljka kupusa, da se riječ kupusa zamijeni riječju zeljem.

I u članku 91. stavak 3. da se stavi – Javnost rada općinskog načelnika osigurava se objavljivanjem informacija o radu općinskog načelnika putem medija, da se tu stavi putem društvenih mreža pa zatim ovo Službenog vjesnika Varaždinske županije i na internetskim stranicama Općine, s obzirom da imamo službenu facebook stranicu Općine i - Javnost rada upravnih tijela također da se osigurava putem komunikacije s medijima i putem društvenih mreža i objavljivanjem informacija na internetskim stranicama Općine.

Sukladno postojećem Statutu Komisija za statutarno-pravna pitanja treba dati svoje mišljenje vezano uz prijedlog Statuta, a Statut je trebalo mijenjati sukladno zakonskim odredbama koje je donio Hrvatski sabor prema izmjenama i dopunama Zakona“.

Predsjednik Općinskog vijeća Zdravko Pizek :

„Zahvaljujem, otvaram raspravu“.

Član Vijeća i predsjednik Komisije za Statutarno-pravna pitanja Marijo Serini :

„Ja bi molio Komisiju za Statutarno-pravna pitanja da idemo van, Dubravka Rog, Ivana Zavrtnik, David Šantek i Ivan Kušćar “.

Član Vijeća i predsjednik Komisije za Statutarno-pravna pitanja Marijo Serini :

„Mišljenje, Komisija za Statutarno-pravna pitanja, prijedlog Statuta Općine Vidovec, jednoglasno upućuje Općinskom vijeću Općine Vidovec na donošenje, obzirom da je prijedlog za donošenje Statuta Općine Vidovec sadržan u potrebi usklađivanja sa Zakonom o izmjenama i dopunama Zakona o lokalnoj i područnoj ( regionalnoj ) samoupravi koji je stupio na snagu 13. prosinca 2017. godine, a koji propisuje da su jedinice lokalne i područne

( regionalne ) samouprave dužne uskladiti svoje statute i druge opće akte s odredbama Zakona u roku od 60 dana od dana stupanja na snagu istog“.

Predsjednik Općinskog vijeća Zdravko Pizek :

„Otvaram raspravu“

U raspravi sudjelovala je članica Vijeća Nadica Cafuk, predsjednik Vijeća Zdravko Pizek zatim članovi Vijeća Marijo Serini i Zdravko Klopotan.

Predsjednik Općinskog vijeća Zdravko Pizek :

„Dajem na glasovanje, tko je za takav prijedlog Statuta sa tim izmjenama i dopunama načelnika, tko je za?“

Tko je za : 11 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je prijedlog Statuta Općine Vidovec prihvaćeni i to sa 11 glasova od 14 prisutnih članova Općinskog vijeća.**

**Točka 2.**

**a) Prijedlog Odluke o dodjeli obavljanja javne usluge prikupljanja miješanog komunalnog otpada i javne usluge prikupljanja biorazgradivog komunalnog otpada na području Općine Vidovec**

**b) Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec**

Predsjednik Općinskog vijeća Zdravko Pizek :

„Prelazimo na 2. točku, a to je a) Prijedlog Odluke o dodjeli obavljanja javne usluge prikupljanja miješanog komunalnog otpada i javne usluge prikupljanja biorazgradivog komunalnog otpada na području Općine Vidovec i b) Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec“.

Kratko obrazloženje prijedloga Odluke podnio je načelnik Bruno Hranić.

Nadalje, obrazloženje o potrebi donošenja ove Odluke podnio je Robert Briški iz Čistoće d.o.o., koji na području općine Vidovec obavljaju javnu uslugu prikupljanja miješanog komunalnog otpada temeljem odluke Vijeća.

Predsjednik Općinskog vijeća Zdravko Pizek :

„Otvaram raspravu“

Na postavljena pitanja članice Vijeća Marije Cafuk i Ines Pavleković, odgovor je podnio gospodin Robert Briški iz Čistoće d.o.o.

Predsjednik Općinskog vijeća Zdravko Pizek :

„Ima li još netko, ako nema dajem prijedlog pod a) na glasovanje?

Tko je za : 9 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je prijedlog Odluke o dodjeli obavljanja javne usluge prikupljanja miješanog komunalnog otpada i javne usluge prikupljanja biorazgradivog komunalnog otpada na području Općine Vidovec** **prihvaćeni i to sa 9 glasova od 14 prisutnih članova Općinskog vijeća.**

Predsjednik Općinskog vijeća Zdravko Pizek :

„Sada prelazimo na točku b) prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec

Gospodin Robert Briški iz Čistoće d.o.o. podnio je obrazloženje o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području jedinice lokalne samouprave koja mu je povjerila te poslove.

Na postavljena pitanja članice Vijeća Ines Pavleković odgovor je podnio Robert Briški iz Čistoće d.o.o.

Pročelnica JUO Petra Rogina :

„Utvrdili smo prije sjednice Vijeća jednu omašku u članku 23. stavku 1. znači treba navesti da – Nadzor nad provedbom ove Odluke provodi komunalno redarstvo, navedeno je Davatelj usluge, no treba ispravno pisati znači komunalno redarstvo“.

Dodatno pojašnjenje podnio je gospodin Robert Briški iz Čistoće d.o.o.

Na postavljena pitanja članice Vijeća Ines Pavleković odgovor je podnio Robert Briški iz Čistoće d.o.o..

Nadalje, Načelnik Bruno Hranić nadovezao se izlaganjem o provedbi edukacije stanovništva o razvrstavanju otpada.

Predsjednik Općinskog vijeća Zdravko Pizek :

„Znači čuli smo, već smo prije rekli, sa tom točkom izmjene, umjesto davatelj usluge, komunalni redar, tko je za takav prijedlog da se prihvati, molim Vas da se izjasnite ?“

Tko je za : 8 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je da je prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec prihvaćeni i to sa 8 glasova od 14 prisutnih članova Općinskog vijeća.**

**Točka 3.**

**a) Izvješće o poslovanju groblja Vidovec za 2016. i 2017. godinu,**

**b) Godišnji program redovnog održavanja groblja Vidovec za 2018. godinu**

Predsjednik Općinskog vijeća Zdravko Pizek :

„Prelazimo na 3. točku Izvješće o poslovanju groblja Vidovec za 2016. i 2017. godinu, idemo najprije a) riješiti. Molim gospodina Bistrovića iz Čistoće d.o.o. da se ukratko izjasni“.

Ivan Bistrović voditelj službe upravljanja i održavanja groblja iz Čistoće d.o.o., podnio je Izvješće o poslovanju groblja Vidovec za 2016. godinu, a zatim i Izvješće o poslovanju groblja Vidovec za 2017. godinu.

Predsjednik Općinskog vijeća Zdravko Pizek :

„Otvaram raspravu“

Za riječ javili su se član Vijeća Zdravko Klopotan i članica Vijeća Marija Cafuk.

Predsjednik Općinskog vijeća Zdravko Pizek :

„Da li se javlja još netko za riječ, ako se ne javlja, dajem na glasovanje to izvješće “

Tko je za : 8 članova Vijeća

Tko je protiv : 0

Ima li suzdržanih : 6 članova Vijeća

**Predsjednik Općinskog vijeća Zdravko Pizek konstatirao je da su Izvješća o poslovanju groblja Vidovec za 2016. i 2017. godinu prihvaćena sa 8 glasova od 14 prisutnih članova Općinskog vijeća.**

Predsjednik Općinskog vijeća Zdravko Pizek :

„Prelazimo na točku b) Godišnji program redovnog održavanja groblja Vidovec za 2018. godinu, gospodine načelniče izvolite“.

Načelnik Bruno Hranić nadovezao se na gospodina Bistrovića te prezentirao program i troškovnik redovnog održavanja groblja koji je dostavilo društvo Čistoća d.o.o. kao Uprava groblja Vidovec.

Kratko pojašnjenje podnio je i Robert Briški iz Čistoće d.o.o.

Predsjednik Općinskog vijeća Zdravko Pizek :

„Otvaram raspravu“

Za riječ javio se član Vijeća Zdravko Klopotan, zatim članica Vijeća Nadica Cafuk i Robert Briški iz Čistoće d.o.o. koji je podnio dodatno pojašnjenje.

Predsjednik Općinskog vijeća Zdravko Pizek :

„Ima još netko, ako nema, dajem na glasovanje točku b) Godišnji program redovnog održavanja groblja Vidovec za 2018. godinu.“

Tko je za : 8 članova Vijeća

Tko je protiv : 1 član Vijeća

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je točka b) Godišnji program redovnog održavanja groblja Vidovec za 2018. godinu prihvaćena i to sa 8 glasova od 14 prisutnih članova Općinskog vijeća.**

Predsjednik Općinskog vijeća Zdravko Pizek zahvalio se gospodinu Briški i gospodinu Bistroviću iz Čistoće d.o.o., na sudjelovanju te su isti, nakon što su se zahvalili na ukazanom povjerenju, napustili sjednicu u 19 sati i 49 min, budući su bili pozvani zbog točke 2. i 3. dnevnog reda.

**Točka 4.**

**Prijedlog 1. Izmjene i dopune programa javnih potreba u društvenim djelatnostima**

**Općine Vidovec za 2018. godinu**

Predsjednik Općinskog vijeća Zdravko Pizek :

„Prelazimo na 4. točku, ono što je načelnik predložio uz obrazloženje, značiprijedlog 1. Izmjene i dopune programa javnih potreba u društvenim djelatnostima Općine Vidovec za 2018. godinu“.

Emina Ljubek viši stručni suradnik za opće poslove i EU fondove podnijela je obrazloženje o razlozima za izmjenu i dopunu programa javnih potreba u društvenim djelatnostima Općine Vidovec za 2018. godinu.

Predsjednik Općinskog vijeća Zdravko Pizek :

„Otvaram raspravu, ako nema dajem na glasovanje“

Tko je za : 13 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je prijedlog 1. Izmjene i dopune programa javnih potreba u društvenim djelatnostima Općine Vidovec za 2018. godinu prihvaćen sa 13 glasova od 14 prisutnih članova Općinskog vijeća.**

**Točka 5.**

**Polugodišnji izvještaj o radu Općinskog načelnika**

**za razdoblje od 01.07. do 31.12.2017. godine**

Načelnik Bruno Hranić ukratko se osvrnu na polugodišnji izvještaj o svom radu, a koji su svi članovi Vijeća zaprimili u pismenom obliku u materijalima za sjednicu Vijeća.

Predsjednik Općinskog vijeća Zdravko Pizek :

„Hvala načelniku, otvaram raspravu“.

Članica Vijeća Ines Pavleković postavila je pitanja vezana u polugodišnje izvješće na što je odgovore podnio načelnik Bruno Hranić.

Za riječ javila se i članica Vijeća Marija Cafuk, a zatim i član Vijeća Zdravko Klopotan.

Predsjednik Općinskog vijeća Zdravko Pizek :

„Ima još netko po ovoj točci, izvještaju, ako nema dajem na glasovanje“.

Tko je za : 9 članova Vijeća

Tko je protiv : 0

Ima li suzdržanih : 5 članova Vijeća

**Predsjednik Općinskog vijeća Zdravko Pizek konstatirao je da je Polugodišnji izvještaj o radu Općinskog načelnika za razdoblje od 01.07. do 31.12.2017. godine prihvaćeni i to sa 9 glasova od 14 prisutnih članova Općinskog vijeća.**

**Točka 6.**

**Prijedlog Odluke o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2018. godini**

Predsjednik Općinskog vijeća Zdravko Pizek :

„Otvaram raspravu, ima tko kakva pitanja“.

Članica Vijeća Nadica Cafuk postavila je pitanje, a odgovor je podnijela pročelnica JUO Petra Rogina.

Predsjednik Općinskog vijeća Zdravko Pizek :

„Ima još netko po ovoj točci, dajem na glasanje, tko je za takav prijedlog?“

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec iz Proračuna Općine Vidovec u 2018. godini usvojena i to sa 14 glasova od 14 prisutnih članova Općinskog vijeća.**

**Točka 7.**

**Prijedlog Odluke o drugom ažuriranju popisa nerazvrstanih cesta**

**na području Općine Vidovec**

Prijedlog o donošenju Odluke o drugom ažuriranju popisa nerazvrstanih cesta na području općine Vidovec podnijela je pročelnica JUO Petra Rogina.

Predsjednik Općinskog vijeća Zdravko Pizek :

„Dajem prijedlog na glasanje, tko je za takvo ažuriranje“.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o drugom ažuriranju popisa nerazvrstanih cesta na području Općine Vidovec usvojena i to sa 14 glasova od 14 prisutnih članova Općinskog vijeća.**

**Točka 8.**

**Prijedlog Odluke o broju i visini stipendija za nadarene učenike i studente u školskoj/akademskoj godini 2017. / 2018.**

Načelnik Bruno Hranić:

„Prvo zahvaljujem Povjerenstvu koje je odradilo veliki posao, mi smo moram napomenuti tu radi medija jedna od rijetkih općina koja daje stipendije za srednjoškolce, vidite i po novinama da najčešće to ide za studente. Dobili ste kompletno materijale i vidjeli bodove koje su kandidati ostvarili. Bio je rok žalbe, žalbu je podnio jedino Franjo Papec, tu sam obrazložio zbog čega također predlažem da se njemu, iako nema određeni broj bodova, dodjeli stipendija, također i dva studenta Filip Pandža i Nikola Ister koji studiraju na Internacionalnom fakultetu u Sarajevu, u inozemstvu, imaju također veće troškove nego ostali.

Predlažem, odnosno Povjerenstvo, a i ja, s obzirom na ovu žalbu koju je Franjo podnio da se dodijeli 35 stipendija za srednje škole u iznosu 250,00 kn mjesečno i 10 stipendija u iznosu 350,00 kn mjesečno. I naravno da ćemo ove godine sukladno prihodima ići na to da se poveća i broj stipendija i iznosi i da se donese nova odluka da imamo posebno ono što smo razgovarali za deficitarna zanimanja, da se posebno stipendiraju učenici za zanimanja koja su potrebna našoj općini, ja mislim da je tu prvenstveno poljoprivredni tehničar

i ključna zanimanja i da posebno odredimo kriterije, ne samo na temelju ocjena nego i socijalni statusi određenih studenta koji sigurno utječu onda, ako nemaju dobar socijalni statut i na njihove ocjene pa ne mogu ostvariti određeni prosjek ali se trude i studiraju znači redovito“.

Predsjednik Općinskog vijeća Zdravko Pizek :

„Hvala načelniku, otvaram raspravu“

Član Vijeća David Šantek :

„Ista stvar, ponovio bi isto, isto treba novi prijedlog tko će prvi dati prijedlog, tako da imaju i druge općine, znači socijalni status, zatim deficitarna zanimanja i uspješnost. Mi imamo ovdje samo kriterij uspješnosti. Stipendiramo, istina je srednje škole, ali stipendiramo samo sedam studenata, ostale općine podupiru daju stipendije ili za sve studente ili za osjetno veći broj studenata nego mi. Znači Cestica za sve, Petrijanec 40-ak, Vinica 62, Sračinec 24, najslabiji su Ilija s 15 i Beretinec 16. Svi oni manje-više imaju te kriterije koje je sad načelnik spomenuo. Osim toga još bi bio problem, nije samo izvrsnost, nemaju svi fakulteti isti prosjek, malo ljudi ima na strojarstvu primjerice 5,0, a to su ljudi koji će kasnije ostvarivati velike prihode, a sigurno neće kandidirat za stipendije, ne mogu kandidirat za stipendije. Još kriterij koji mi nije jasan je pet godina prebivališta u Vidovcu, znači da mora biti student pet godina tu prijavljen da bi mogao ostvariti stipendiju, kao kriterij, to mi nije jasno i mislim da se tu treba mijenjati. I još, samo jedna stvar, razlika između mjesta studiranja znači obično se radi, ako studirate izvan Varaždina mislim da bi trebala biti veća stipendija, ne može biti ista stipendija za nekoga ko studira Splitu, Dubrovniku i Varaždinu“.

Članica Vijeća Ines Pavleković :

„I u inozemstvu“.

Predsjednik Općinskog vijeća Zdravko Pizek :

„Hvala gospodine Šantek, načelnik“.

Članica Vijeća Ines Pavleković :

„Samo sam se htjela nadovezati na visinu stipendija, da bi morali, mi sad tu ne vidimo gdi tko studira od ovih sedam, ali ako niste iz Varaždinske županije, ja mislim da barem za 100,00 kuna znači bi im se trebalo povećati ovim ostalima koji studiraju van Varaždinske županije, a isto tako u inozemstvu da se poveća.“

Član Vijeća Zdravko Klopotan :

„Slažem se da se povećaju stipendije, ali za deficitarna zanimanja kao što je poljoprivredni tehničar, zidar i takva, ali mi moramo te ljude znači i obavezati da se u županiji ili u svojem fahu zaposle ili na svojem OPG-u. Ti ljudi mi budemo dali stipendiju oni budu otišli van kak i sad … ljudi masovno bježe van, znači, a Općina mu bude dala .. stipendiju, znači mi moramo kriterijima uvesti znači minimalno pet godina da je taj čovjek znači ak je on poljoprivredni tehničar radi na svojem OPG-u … u našoj Županiji, kužiš, .. al da diela svoj posel i to treba biti jedan od bitnih kriterija biti, a ne on bude otišao van ziškolau si me, kužiš ka očem reči“.

Predsjednik Općinskog vijeća Zdravko Pizek :

„Jasno, hvala gospodinu Klopotanu, budu se i tak novi kriteriji radili, visine i to što smo rekli, gospodine načelniče, izvolite“.

Načelnik Bruno Hranić:

„Drago mi je da se napokon oko nečega slažemo, to je naša budućnost, budemo si svi skupa sjeli, napravili nove kriterije definitivno. Kaj se tiče malog broja stipendista, velik broj naših studenata se javilo na županijske stipendije, na državne stipendije, imamo STEM stipendije, evo Edijevo dijete i moja kćer me danas razveselila isto je dobila STEM stipendiju nisam ni znao da se prijavila, znači to su pozivne stipendije na temelju ocjena izvrsnosti tak da imamo veliki broj takvih slučajeva znači koji dobivaju od županije idu prvenstveno na županiju zbog većeg iznosa, a i STEM-ovaca imamo isto puno na tome Ministarstvo radi .., budemo si sjeli svi skupa da stvarno pomognemo tim mladim ljudima, slažem se i s ovima da stavimo kriterije da ljude zadržimo na neki način, jer dešava se to isto, evo vidite, fakultete završe, odlaze, ali to je ono kaj mi moremo malo napraviti, državna politika to treba napraviti odlaze i doktori odlaze i inženjeri, informatičari i sve ostalo. Tak da velim evo slažem se da moramo početkom sljedeće godine imati novu odluku “.

Predsjednik Općinskog vijeća Zdravko Pizek :

Hvala načelniče, gospodine Košić izvolite“.

Član Vijeća Edo Košić :

„Evo samo što se tiče ovog zapošljavanja unutar općine odnosno županije, ustavno je pravo čovjeka da se zaposli„

Predsjednik Općinskog vijeća Zdravko Pizek :

„Svi se slažemo da sad ovakve stipendije budu takve dok ne bude veći prihod ove godine i da se naprave novi kriteriji sa svim tim parametrima kaj ste predložili. Tko je za takav prijedlog“.

Članica Vijeća Ines Pavleković :

„Može samo, ja bi predložila jedno povećanje, znači za stipendije redovne studente znači 10 stipendija u iznosu od 350,00 znači ja bi ostavila za područje Varaždinske županije, 350,00 povećala bi na 450,00 za studente koji studiraju izvan Varaždinske županije i na 600,00 kuna za studente koji studiraju u inozemstvu, smatram da imaju veće troškove i smještaja, tako da predlažem da se za sad barem toliko poveća dok se ne odrede drugi kriteriji. Pitam načelnika za mišljenje pa onda možemo na glasanje“.

Načelnik Bruno Hranić:

„Sve je to vezano uz proračun, tako da ja predlažem da krenemo od sljedeće godine, ono što ste rekli gospođo Pavleković imamo puno studenata Zagrebu Rijeci, Zadru tako da imamo dosta vanjskih studenata“.

Predsjednik Općinskog vijeća Zdravko Pizek :

„Rekli smo da bumo zadržali sad ovu godinu, bit će povećano onda bumo napravili kriterije, isto to i inozemstvo Dubrovnik, Rijeka, Osijek, Varaždin, sad diskutiramo, budemo stavili to u novim kriterijima svakako“.

Član Vijeća Zdravko Klopotan :

„Meni nije jasno kak se nebi moglo, ak smo mogli prošli puta uvijeke pod razno ovome bumo darivali ovo, ovome bumo dali zemljište, ovome bumo dali 250 …kak onda, a nije bilo u proračunu znači ni na dnevnom redu, uvijeke s nekim iskačemo znači sad kad nešto mi predložimo, e sad se veže za proračun, a vaše se ne veže za proračun, znači… nije to neki iznos“.

Članica Vijeća Nadica Cafuk :

„Evo ja predlažem, načelnik je rekao od sljedeće godine, ja predlažem od sljedeće školske godine, pa rebalansom proračuna možemo onda ta sredstva namaknuti za to povećanje. Do tog vremena napraviti nove kriterije, odluku novu i s tim povećanjima ako se to prihvati“.

Načelnik Bruno Hranić:

„Ako se mogu ja osvrnuti, ja se slažem sa prijedlogom gospođe Cafuk, znači od nove školske godine“.

Predsjednik Općinskog vijeća Zdravko Pizek :

„Od sljedeće školske godine, kaj sad još tih par mjeseci nek bude tak i onda napravimo za sljedeću od jeseni“

Načelnik Bruno Hranić :

„Predlažem da se prihvati prijedlog Nadice.“

Član Vijeća Edo Košić :

„Predlažem da se ta stipendija prije raspiše, sad je drugi mjesec pred nama, prvo polugodište je gotovo, pa da ubuduće to bude deveti, deseti mjesec već“.

Načelnik Bruno Hranić:

„Predlažem da se prihvati prijedlog gospođe Cafuk, s time da se formira Povjerenstvo koje bude onda izradilo novi prijedlog Odluke jer imamo sve ove probleme koje smo rekli, a imamo pitanja i za prve godine studenata nekih, imamo dekanske rokove, pa tu moramo malo misliti zato se raspisuje kasnije malo, dobro mi smo malo prekasno možda, ali u jedanaestom mjesecu možemo znači negdje 30.11. završavaju ti dekanski rokovi, ne znam dali postoje više, vidjet ćemo sve skupa, složimo ekipu jednu miješanu, znači ekipu koja bude onda, da se do devetog mjeseca donese nova odluka i da se već onda vidi kad bude raspisani, uglavnom prije nove godine da se raspiše natječaj “.

Članica Vijeća Nadica Cafuk :

„U desetom mjesecu se može raspisati natječaj jer akademska godina s 01.10.,počinje, a školska godina još prije tako da, a onaj ko ne bude položio taj ni ne bude se kandidirao“.

Predsjednik Općinskog vijeća Zdravko Pizek :

„Budemo napravili novi prijedlog, tko se slaže s takvim prijedlogom i dodatkom gospođe Nadice Cafuk, tko je za da od jeseni krenemo sa novim kriterijima?“

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno, sa 14 glasova od 14 prisutnih članova Općinskog vijeća.**

**Točka 9.**

**Razno.**

Član Vijeća Zdravko Klopotan :

„Ja bi se osvrnuo na tri točke. Imamo problem vezan uz Zajednicu športskih udruga i Športsko ribolovno društvo Vidovec. 2016. godine načelnik gospodin Bruno Hranić je sazvao sastanak problem isplate zaostalih sredstava od strane Zajednice športskih udruga, gdje su nas lažno optužili, da mi ovo da mi ono, načelnik zna za problem i da bi nejdemo na sud, 2016. znači dogovorili smo se tu da nas 2017. uvrste, složili su se da nas uvrste ko Športsko ribolovno društvo znači u to i da nam vrate ovo. Nit su nas uvrstili 2017. u isplatu tih sredstava, to je dug od 50.000,00 kuna za sad, jer Športsko ribolovno društvo ima 10,5 % po starom bodovanju koje nikad nije provedeno i nedaj Bog da se više ikad takvo vodstvo pojavi.

Ja nisam bio sjajan ali sam bio pravedan kad sam bil predsjednik Zajednice športskih udruga.

Znači niti su ispoštovali dogovor koji smo tu, niti su nas zvali, onda vele pa to je bilo ove godine, oni ni ne znaju da smo se mi to 2016., znači ni Ika, Ika nije toliko kriv nego ovaj Melnjak znači koji je protiv mene ogovara ali sve zbog svojih interesa i laži da mene uvrjede kad sam bio predsjednik Sportske zajednice.

Kako mislimo taj problem riješiti znači dug je iz 2013. 4.600 2014. 10.500 znači svaka godina do 2017. 10.500. tu smo se dogovorili da nejdemo na sud, nit su ispoštovali svoj dogovor ni naš, ni ništa.

I to, idemo dalje, načelnik je isto tako nedugo na facebook profilu ne znam kojim povodom objavio, mi nismo prijatelji da objasnim, bili smo prijatelji do izbora, nakon izbora me je načelnik izbrisao iz facebook prijateljstva, a bili smo si uveke dobri tak ono i onda je opet postavio pitanje zahtjev za prijateljstvo, ja ga nisam prihvatio, ja sam čovek koji v oči veli svakome jer nismo si sjeli u četiri oka da vidimo razlog zakaj me izbrisao sad me opet želi prihvatiti za facebook prijateljstvo.

Onda, ponukan mnogima koji su mi na inbox pisali da kako me sad načelnik kupio da se ne borim za Športsko ribolovno društvo više ništa, da smo dobili za deset godina 24.300,00 kuna, čime me to načelnik kupio, slali su mi na viber, na inbox na ovo na ono nisam se mogao rješavati, ozbiljno ljudi da me kupio, kužiš ja nisam komentirao jer nismo prijatelji, ja nisam videl to. Kužiš. I onda znači idemo ovak, 2008. to kaj sam rekel 10.000 kuna sam pozabil, onda smo dobili 2.500 kuna za kup, 2009. ništa, 2010. ništa, donacija 1.000,00 za kup, zakaj nije naznačena, onda 2014. donacija 9.000,00 kuna, da objasnim tu donaciju. Ja sam došao kod gospodina načelnika htjeli smo proslaviti 20 godišnjicu. Znači 20 godišnjicu osnutka Kluba 2014. je to bilo i tražio sam 20.000,00 kuna, on mi je obećao 100% 15.000,00 …

Štel sam knjigu napraviti, znači tih 6 je još ve na žiro računu, nit sam mogiu knjigu napraviti, znaš kak smo proslavili bil je predsjednik ovo ono priznanje, tak skromno, knjigu nisam uspio završiti 6.000,00 dan danas su na žiro računu jer ja sam takav predsjednik da sve ono kaj sam održao 2002. sve što se slavi, gradi Društvo nesme postati lično, dan danas se toga držim bil predsjednik još jedan dan il dva više …

Znači zašto nije to obrazloženo da smo dobili 6.000,00 kuna za dvadeset godišnjicu piše 9.000,00, a 3.000,00 kuna je bilo za prvi taj famozni prvo maj. za kojega sam onda rekel oduveke bude na ribnjaku, znači to je bilo to i sad smo dobili poslije još jednu donaciju 2016. to je bila pijača …znači za deset godina 24.622,00 kune s tim da je 6.000,00 kuna još uvijek na žiro računu jer knjigu nebrem sa 6.000,00 kuna napraviti, 15 tih sam dobil koje si mi obečal i to je to, znači, a neke udruge npr. ja podržavam rad svih udruga, ali za jednu sam nepodoban gdje sam se ni mogel učlaniti iako me jedan broj članova, jest da je predsjednik te udruge gospodin Serini Marijo, ljudi su me zvali, ja sam došao, bilo je donesel deset litara vina, znači sedam bil je i on, povedam ljudima kaj se pričalo okoli, nej se smjati bil si prvi, ok i Marijo me drugi dien nazove prijatelju oprosti ali dajem ostavku ak te primemo u udrugu, pazi Ja Zdravko Klopotan osnival sam HDZ među prvih 15 …Klagenfurtu…bljesku i tak dalje znači ponosan sam na spomenicu domovinskog rata od 90., 92. na vojnom odsjeku …. jer se nisam borio za ovo kaj je danas Hrvatska i ja nisam podoban znači da me se prime, ok ne znam njihov statut, nisam ga čital valjda su u pravu, ali ne znam kak, ne sad da Marijo ti si glasal protiv mojih da ja sad protiv Vas, podržavam rad svake udruge, ali mi nije jasno kakve vi to projekte davate i druge udruge koje dobiju više, a marginizira se znači moje društvo.

Vi ste, npr. tu gdje sam ja nepodoban za četiri godine dobili 112. hiljada i nešto tisuća kuna, kakvi su to projekti za opće dobro žitelja općine Vidovec.

To su tri kaj ja pitam, a mi tak malo, kužiš ono, kakvi su to ... mene ljudi prek vibera napadaju …i to me boli .. na viberu i svašta.

U raspravu uključili su se članica Vijeća Ines Pavleković, zamjenik načelnika Dubravko Zavrtnik i predsjednik Vijeća Zdravko Pizek.

Član Vijeća Zdravko Klopotan :

Znači problem je Zajednica športskih udruga, izigrali su naš dogovor, znači načelnika, mene, drugo je znači ta … po podobnosti, nekome zašto mi tak malo, ja sam ipak tu da se borim za sve udruge podržavam rad svih udruga i nisam protiv nijedne udruge, ti znaš zakaj sam ja ono napisal kaj sam rekiu jebi se ti i onaj branitelj koji mi je sjebal televizor, to sve znaš kak je zišlo.

Znači odgovoriti kak mislimo riješiti tih 50.000,00 kuna da li će biti ubuduće, pošto … da li će biti malo drugačija raspodjela iduće godine, jer neko diela za dobrobit neko diela zase ili se to dijeli po podobnosti.

I drugo bi molio načelnika, na društvenim mrežama mi ljudi vele, pa kako si to glasao, načelnik veli tak je Vijeće donijelo, da veli moj dio Vijeća jer mi ljudi jako puno to veliu isto kupil te, je Vijeće je tak doneslo odluku. Molim da veli moj dio Vijeća ili da praktički pročita 6 5 4 3 ili 9..“.

Načelnik Bruno Hranić:

„Što se tiče Vaših isplate sredstava o kojima ste razgovarali imate Zajednicu športskih udruga, sada budu izbori, riješite to s njima. Kaj se tiče činjenice za isplatu sredstava koje sam iznio na svojoj facebook stranici to tako stoji, to sam dobio od naše financijske službe, sredstva se isplaćuju prema programu, pogotovo zadnjih dvije tri godine na temelju programa,raspisuje se natječaj za to. Za učlanjenje u udrugu branitelja to uopće ne želim ja komentirati. Mislim da nije tema za Općinsko vijeće“.

Član Vijeća Zdravko Klopotan :

„Još replika na načelnika, znači opet se vraćam na ono kaj je bilo, znači problem je, ja sam bio predsjednik Zajednice, ti znaš kak sam ja morao tužno isplatiti ne pripadajuća sredstva i sazvati opet sastanak, budem ti donesel, našel sam kompjuter, instalirao sam ga i lagao si dok smo bili svi tu opet, ono kad su bili izbori .. moral isplatiti ne pripadajuća sredstva, a ovo su pripadajuća sredstva i ti si rekel morate im isplatiti i sad veliš tak, kužiš nije fer.“

Načelnik Bruno Hranić :

„Rekao sam da se dogovorite unutar Zajednice i trebate se dogovoriti unutar Zajednice“.

Načelnik Bruno Hranić :

„Vezano uz odvoz smeća i sve ostalo, govorio sam o ovom projektu, molim Vijeće za suglasnost da se potpiše sporazum sa Čistoćom i Gradom Varaždinom i nekoliko Općina o provedbi projekta, da se povuku sredstva fondova Europske unije za taj projekt za edukaciju stanovništva o odlaganju otpada odnosno selektiranju na kućnom pragu“.

Predsjednik Općinskog vijeća Zdravko Pizek :

„Otvaram raspravu po tome. Dajem na glasovanje tko je za to o edukaciji otpada“.

Tko je za : 14 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog o edukaciji stanovništva o otpadu prihvaćen jednoglasno.**

Načelnik Bruno Hranić :

„Zadnji puta smo govorili o stambeno poslovnoj zoni za koju smo napravili Urbanistički plan uređenja, da moramo riješiti projekt kanalizacije, ali moramo riješiti i s tim projektom kompletno projektu dokumentaciju i građevinske dozvole za ceste, struju vodu, plin, za svu komunalnu infrastrukturu, znači da Vijeće donese odluku da se ide u izradu te dokumentacije te da se ide u izradu projektne dokumentacije za gospodarsku zonu na području Barutane i također da se ide u otvaranje puta na temelju zamolbe obitelji Sandre i Velimira Posavec u Cargovcu, radi se o zemljištu gdje završava Papinec i započinje Cargovec, gdje misle graditi kuću. Zamolili su da se otvori put, obzirom da puta nema, da Općina ide u otvaranje puta cca 15.000,00 kuna troškova.

Obzirom da je to građevinska zona mi smo dužni opremiti i komunalnu infrastrukturu, a oni su dužni platiti komunalni doprinos, da se ljudima omogući znači otvaranje tog puta.

Evo to su te tri stvari vezane uz projektu dokumentaciju, da se krene u izradu tih projekata koji su nam nužni od stambeno poslovne zone, tu sam dogovorio sa nadležnim ministarstvom da ćemo se javiti na natječaj i osigurati određena sredstva, to je dokumentacija vrijednosti negdje oko 200.000,00 kuna, također je dogovorena izgradnja rotora, ta dokumentacija ide ove godine, a radovi sljedeće. Krenuli smo sa jednim novim timom u aktiviranje gospodarske zone, održano je već nekoliko sastanaka sa našom konzultantskom kućom i zatražili smo vlasništvo sa Zadrugom, dobro tu surađujemo na tom projektu i sa Županijom da se i tu napravi kompletna dokumentacija koja je potrebna za funkcioniranje“.

Predsjednik Općinskog vijeća Zdravko Pizek :

„Hvala načelniku, otvaram raspravu. Znači dokumentacija za stambeno-poslovnu zonu, gospodarsku zonu Barutanu i taj put. Ako je građevinska zona moramo im omogućiti pristup. Dali se slažemo, tko je za to da idemo na natječaj za dokumentaciju i taj put da se otvori, molim Vas“.

Tko je za : 13 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je prijedlog prihvaćen.**

Načelnik Bruno Hranić :

„Imam još jedan prijedlog, bio je vezan uz nekoliko točaka ovdje gdje smo razgovarali o poticaju, tu je i tajnica naše udruge „Zeljari“, da Općina krene u razgovore.

Najavio sam već projekt sufinanciranja zakupa najamnina tržnih prostora za naše poljoprivrednike koji prodaju na tržnicama diljem Hrvatske, na sajmovima, i to da sa Udrugom „Zeljari“ napravimo određene kriterije i da se onda pokuša na neki način poljoprivrednicima sufinancirati dio zakupa tih klupa, prostora i površina na kojim vrše prodaju, znači za sve ono što se vrši izvan naše općine, kao mala potpora Općine koju može našim poljoprivrednicima dati“.

Član Vijeća Zdravko Klopotan :

„Da li se to odnosi na sve OPG-e ili samo na poljoprivrednike koji su članovi neke Udruge?“

Načelnik Bruno Hranić :

„Odnosi se na sve registrirane OPG-ove, poduzeća koja se bave poljoprivredom i dogovorit ćemo sa Udrugom kriterije, iznos koji će se plaćati odnosno sufinancirati. Predlažem da kao krovna Udruga proizvođača, velim neće se odnositi samo na članove nego na sve“.

Članica Vijeća Ines Pavleković :

„Ja sam samo htjela pitati da li bi postojala mogućnost za sudjelovanje na sajmovima za predstavljanje OPG proizvoda, varaždinskog zelja i bućinog ulja ako se održavaju negdje sajmovi diljem Republike Hrvatske, da li bi i to da se omogući našim poduzetnicima, udrugama sufinanciranje“.

Načelnik Bruno Hranić :

„To smo znali raditi preko Povjerenstva za razvoj ruralnog turizma, uvijek smo zvali naše proizvođače kad se održavaju sajmovi. Tako će biti i dalje“.

Članica Vijeća Marija Cafuk :

„Ja bi imala jedan prijedlog, a tiče se naših poljoprivrednih proizvođača, znači poljoprivredni proizvođači moraju napraviti analizu svojeg zemljišta koliko god obrađuju u cijelosti obavezno svake četiri godine. Županija sufinancira samo jedan dio, pa da li postoji mogućnost da i Općina financira analizu zemljišta našim poljoprivrednicima. Ja bi molila ako postoji kakva mogućnost da se iznađe modul da se i tim poljoprivrednicima izađe u susret.

To je jedno, a drugo kao informaciju, dogovoreno je da se ona cesta od Varaždina prema Maruševcu nazove putevi Varaždinskog zelja 19.3., kada ćemo imati proslavu zelja“.

Načelnik Bruno Hranić :

„Slažem se sa ovim prijedlogom za analizu zemljišta, to smo imali prije, ali se mali dio ljudi javio, probat ćemo u sklopu ovog programa poticaja poljoprivrednicima napraviti ono kaj je i moja želja da uz Savjetodavnu službu u Vidovcu imamo i laboratorij za analizu zemljišta i u tom smjeru su potegnuti razgovori sa državnim tajnikom Tugomirom Majdakom“.

Predsjednik Općinskog vijeća Zdravko Pizek :

„Da li se slažemo za to da pomognemo u sufinanciranju tih mjesta za prodaju unutar i izvan naše županije?“

**Prijedlog je prihvaćen jednoglasno.**

Članica Vijeća Nadica Cafuk :

„Što se tiče prijedloga koji je rekla gospođa Marije Cafuk da se ova cesta proglasi putem ili cestom Varaždinskog zelja, pa taj prijedlog je upućen prema Općini …“.

Načelnik Bruno Hranić :

„Prijedlog je upućeni prema Općini, radi se projektna dokumentacija i 19.3., bi se trebale postaviti dvije ploče kao turistička signalizacija jedna na ulazu u Nedeljanec i druga na ulazu u Općinu Maruševec i obilježit će se centar Vidovca kao europska prijestolnica zelja. Zahvaljujem prvenstveno Udruzi „Zeljari“ i Povjerenstvu, imamo veliku svečanost 19.3., svi znate dobili smo europsku zaštitu, jako je bitno da sve Udruge budu uključene, nažalost imamo nekih Udruga koje nisu htjele dati stolove koje je financirala Općina za takvu manifestaciju što me jako žalosti, ali sve pripreme idu i imaju maksimalnu potporu Općine, sredstva su osigurana, velik broj gostiju bude iz državnog nivoa “.

Član Vijeća Zdravko Klopotan :

„Pitam gospodina Brunu Hranića, već smo puno puta razgovarali na tu temu što je sa zemljištem gdje je ribnjak, Društvo gubi strašno velike novce, rekao si bude sređeno prije godinu dana, znaš koliko novaca gubimo …da bi se jedanput to riješilo kako imamo po statutu znači i onda me zanima koja Udruga to nije dala stolove i možemo o inventuri po kojem zakonu da općina radi u ribolovnom društvu po inventuri, da to jedanput skinemo. Znači zanima me zemljište kada se to bude, da jednom znam i tko to nije dao stolove.?“

Načelnik Bruno Hranić:

„Što se tiče zemljišta pokrenuti je postupak, osnovano je Ministarstvo državne imovine i sad se to bude brže rješavalo, što se tiče inventure to će Vam Petra objasniti, a stolove nije dalo Dobrovoljno vatrogasno društvo Vidovec. Tražili smo ove stolove za koje je Općina dala novce kada sam ja bio predsjednik ali da se ne iznajmljuju za krstitke i firme, za to postoje oni stari stolovi, ali ovo je događaj od važnosti za Općinu Vidovec i taj postupak ne odobravam od Upravnog odbora DVD-a Vidovec“.

Pročelnica JUO Općine Petra Rogina :

„Što se tiče inventure, godinama radimo tako, tako da smo i ovu godi preuzeli taj način i tako dugo dok ne dobimo neku drugu odluku mi i dalje radimo na taj način inventuru“.

Predsjednik Općinskog vijeća Općine Vidovec Zdravko Pizek zatvorio je 6. sjednicu Općinskog vijeća Općine Vidovec u 21,00 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda